wannaphong/clean_thaiwikipedia huggingface dataset:
# พระมหากษัตริย์ซาอุดีอาระเบีย
พระมหากษัตริย์ซาอุดีอาระเบีย หรือเรียกอย่างเป็นทางการว่า พระมหากษัตริย์แห่งราชอาณาจักรซาอุดีอาระเบีย  เป็นประมุขแห่งรัฐผู้ปกครองราชอาณาจักรซาอุดีอาระเบียที่มีอำนาจเด็ดขาด และเป็นประมุขของราชวงศ์ซะอูด

รายพระนาม (1932-ปัจจุบัน)

 ราชวงศ์ซะอูด (อังกฤษ: Saud dynasty) 
 พระบรมฉายาลักษณ์ พระนาม พระบรมราชสมภพ เริ่มรัชกาลสิ้นสุดรัชกาล สวรรคต 100px|center สมเด็จพระราชาธิบดีอับดุลอะซีซ อิบน์ ซะอูด  (อิบน์ ซะอูด) 15 มกราคม 1876 22 กันยายน 1932 9 พฤศจิกายน 1953 100px|center สมเด็จพระราชาธิบดีซะอูด บิน อับดุลอะซีซ อาล ซะอูด 15 มกราคม 1902 9 พฤศจิกายน 1953 2 พฤศจิกายน 1964(สละราชสมบัติ) 23 กุมภาพันธ์ 1969 100px|center สมเด็จพระราชาธิบดีฟัยศ็อล บิน อับดุลอะซีซ อาล ซะอูด 1906 2 พฤศจิกายน 1964 25 มีนาคม 1975(ลอบปลงพระชนม์) 100px|center สมเด็จพระราชาธิบดีคอลิด บิน อับดุลอะซีซ อาล ซะอูด 1912 25 มีนาคม 1975 13 มิถุนายน 1982 100px|center สมเด็จพระราชาธิบดีฟะฮัด บิน อับดุลอะซีซ อาล ซะอูด 16 มีนาคม 1921 13 มิถุนายน 1982 1 สิงหาคม 2005 100px|center สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด 1 สิงหาคม 1924 1 สิงหาคม 2005 23 มกราคม 2015 100px|center สมเด็จพระราชาธิบดีซัลมาน บิน อับดุลอะซีซ อาล ซะอูด 31 ธันวาคม 1935 23 มกราคม 2015 ปัจจุบัน
# อันตรกิริยาของสปินกับออร์บิท
ในการศึกษาฟิสิกส์ควอนตัม  อันตรกิริยาของสปินกับออร์บิท  คืออันตรกิริยาระหว่างสปินของอนุภาคหนึ่งกับกับการเคลื่อนที่ของอนุภาคนั้น ตัวอย่างแรกที่สุดและเป็นตัวอย่างซึ่งเป็นที่รู้จักดีที่สุด คืออันตรกิริยาของสปินกับออร์บิทที่ทำให้เกิดการเคลื่อนตัวของระดับพลังงานอะตอมของอิเล็กตรอน อันเนื่องมาจากอันตรกิริยาทางแม่เหล็กไฟฟ้าระหว่างสปินของอิเล็กตรอนกับสนามแม่เหล็กที่เกิดจากการโคจรของอิเล็กตรอนรอบๆ นิวเคลียส การเคลื่อนตัวดังกล่าวนี้ตรวจจับได้จากการแยกแยะเส้นสเปกตรัม  อีกปรากฏการณ์หนึ่งที่คล้ายคลึงกัน เกิดจากความสัมพันธ์ระหว่างโมเมนตัมเชิงมุมกับแรงนิวเคลียร์ชนิดเข้ม ที่เกิดขึ้นจากการที่โปรตอนและนิวตรอนเคลื่อนที่อยู่ภายในนิวเคลียสอะตอม ทำให้เกิดการเคลื่อนตัวของระดับพลังงานของมันในชั้นพลังงาน  มีการศึกษาปรากฏการณ์สปิน-ออร์บิทของอิเล็กตรอนในสารกึ่งตัวนำและวัสดุอื่นอย่างกว้างขวางในสาขาวิชาสปินทรอนิกส์และนำไปสู่การประยุกต์ใช้ที่มีประโยชน์มากมาย

หนังสืออ่านเพิ่มเติม
# พลาสมาคู่ควบแบบเหนี่ยวนำ
พลาสมาคู่ควบแบบเหนี่ยวนำ (inductively coupled plasma, ICP) คือพลาสมาชนิดหนึ่งที่ได้รับพลังงานจากกระแสไฟฟ้า ซึ่งสร้างขึ้นจากการเหนี่ยวนำแม่เหล็กไฟฟ้า A. Montaser and D. W. Golightly, eds. Inductively Coupled Plasmas in Analytical Atomic Spectrometry, VCH Publishers, Inc., New York, 1992.

อุณหภูมิของพลาสมาอาจมีค่าตั้งแต่ 6 000 K จนถึง 10 000 K ซึ่งเทียบเท่ากับอุณหภูมิพื้นผิวของดวงอาทิตย์ ICP ที่ปลดปล่อยออกมาจึงมีความหนาแน่นอิเล็กตรอนสูงมาก ในระดับ 1015 cm−3 เราสามารถนำ ICP ไปประยุกต์ใช้ได้หลายแบบในงานที่ต้องใช้พลาสมาความหนาแน่นสูง

 Inductively coupled plasma atomic emission spectroscopy หรือ ICP-AES เป็นสเปกโตรสโกปีของการปลดปล่อยอะตอม
 Inductively coupled plasma mass spectrometry หรือ ICP-MS : เป็นแมสสเปกโตรเมทรีชนิดหนึ่ง
 Reactive-ion etching หรือ ICP-RIE
# ระดับพลังงานแฟร์มี
ระดับพลังงานแฟร์มี  คือระดับพลังงานศักย์ของอิเล็กตรอนภายในของแข็งแบบผลึกในสมมุติฐานทางทฤษฎี การที่อิเล็กตรอนอยู่ในระดับพลังงานนี้จะหมายความว่า อิเล็กตรอนนั้นมีพลังงานศักย์เป็น  ซึ่งมีค่าเท่ากับพลังงานศักย์เคมี  ค่าทั้งสองนี้อยู่ในฟังก์ชันการกระจายตัวของแฟร์มี-ดิแรก (Fermi-Dirac distribution function)  

ซึ่งสามารถคำนวณความน่าจะเป็นที่อิเล็กตรอนซึ่งมีพลังงาน  สามารถครอบครองสถานะควอนตัมของอนุภาคเดี่ยวหนึ่งๆ ภายในของแข็งดังกล่าวนั้น T หมายถึง อุณหภูมิสัมบูรณ์ และ k คือค่าคงตัวของโบลทซ์มานน์
# แมสสเปกโตรเมทรี
แมสสเปกโตรเมทรี  คือเทคนิคในการวิเคราะห์ผลการวัดสัดส่วนมวลต่อประจุ (mass-to-charge ratio) ของอนุภาคที่มีประจุ ใช้เพื่อระบุมวลของอนุภาค ส่วนประกอบของธาตุในสารประกอบตัวอย่างหรือในโมเลกุล และเพื่อแสดงถึงโครงสร้างทางเคมีของโมเลกุล เช่น เพปไทด์ และสารประกอบทางเคมีอื่น ๆ 

การทำงานของ MS คือทำให้สารประกอบเคมีกลายเป็นประจุ (ionize) เพื่อสร้างโมเลกุลที่มีประจุขึ้นมาและวัดสัดส่วนมวลต่อประจุของมัน
# หนูผีบ้าน
หนูผีบ้าน  เป็นหนูผีชนิดหนึ่ง

มีสีขนและหางสีเทาอมดำตลอดตัว จมูกยื่นแหลมยาว ตามีขนาดเล็กมาก มีความยาวตั้งแต่ปลายจมูกถึงรูทวารประมาณ 9-14.5 เซนติเมตร น้ำหนักประมาณ 100 กรัม จัดเป็นหนูผีที่มีขนาดใหญ่ที่สุดในโลกอีกด้วยLouch, C.D.; Ghosh, A.K. & Pal, B.C. (1966). "Seasonal Changes in Weight and Reproductive Activity of Suncus murinus in West Bengal, India". Journal of Mammalogy 47 (1): 73–78. JSTOR 1378070

หนูผีบ้าน เป็นหนูผีชนิดที่สามารถพบได้ทั่วไปอย่างกว้างขวาง ตั้งแต่ทวีปแอฟริกาฝั่งตะวันออก และเกาะมาดากัสการ์ เรื่อยมาจนถึงอนุทวีปอินเดีย, เอเชียตะวันออกเฉียงใต้ จนถึงเอเชียตะวันออก

เป็นหนูผีที่สามารถปรับตัวให้อยู่กับสภาพแวดล้อมที่หลากหลาย สามารถพบได้ในที่ชุมชนของมนุษย์ หรือในบ้านเรือน เป็นสัตว์ที่กินแมลงเป็นหลัก ในประเทศไทยพบได้ทุกภูมิภาคหนูผีบ้าน
# อนาเธอร์
อนาเธอร์ (アナザー Anazā?) เป็นนวนิยายแนวลึกลับและสยองขวัญ ประพันธ์โดย ยูคิโตะ อายาสึจิ เป็นเรื่องราวเกี่ยวกับเด็กนักเรียนมัธยม.ต้นชื่อ ซาคากิบาระ โคอิจิ ที่เพิ่งย้ายเข้ามาอยู่เมืองโยมิยาม่า นวนิยายถูกตีพิมพ์ เมื่อวันที่ 29 ตุลาคม 2552 โดย คาโดคาว่า โชเท็น และได้รับการดัดแปลงเป็นมังงะ โดย ฮิโระ คิโยฮาระ มังงะถูกตีพิมพ์ต่อเนื่องระหว่างเดือนพฤษภาคม 2554 ถึง มกราคม 2555 ส่วนอนิเมะโทรทัศน์ผลิตโดย P.A.Works ออกอากาศครั้งแรกในญี่ปุ่นตั้งแต่วันที่ 10 มกราคม ถึงวันที่ 27 มีนาคม 2555 กับตอนสำหรับโอวีเอที่ได้รับการเผยแพร่ออกมาเมื่อวันที่ 26 พฤษภาคม ปีเดียวกัน และภาพยนตร์ฉบับคนแสดงชื่อเดียวกันเข้าฉายในโรงภาพยนตร์ทั่วประเทศญี่ปุ่นในวันที่ 4 สิงหาคม ปีเดียวกัน

 โครงเรื่อง 
จุดเริ่มต้นของเรื่องเกิดขึ้นในปี 1972 มิซากิ นักเรียนชั้นม.ต้นปี 3 / 3 จากโรงเรียนมัธยมโยมิยาม่า เขาเป็นนักเรียนเรียนดีและยังเป็นที่รักใคร่ ของคุณครูและในกลุ่มเพื่อนร่วมชั้น จนกระทั่งเขาเสียชีวิตจากอุบัติเหตุ เพื่อนร่วมชั้นของเขาต่างพากันเสียใจ แต่เพื่อนๆ ของเขาก็ยัง คงทำเหมือนเขายังมีชีวิตอยู่กับพวกเขาจนจบการศึกษา แม้กระทั่งตอนที่รับใบจบการศึกษา ผอ.ของโรงเรียนมัธยมโยมิยาม่า ยังจัดที่นั่งให้กับ มิซากิ ด้วย เรื่องมันควรจะจบแค่นั้น แต่กลับไม่เป็นเช่นนั้น

หลังจากเหตุการณ์ครั้งนั้น ก็เริ่มมีคนเสียชีวิตอย่างไม่สมเหตุสมผล ซึ่งจะเกิดขึ้นกับนักเรียนและผู้ที่มีความเกี่ยวข้องกับชั้น ม.3 / 3 เท่านั้น จนกลายเป็นที่พูดถึงกันว่ามันเป็น "คำสาปของชั้น ม.3/3" ต่างคนต่างหาวิธีหยุดคำสาปมรณะครั้งนี้ ซึ่งวิธีที่ทำต่อๆกันมาคือ การลบจำนวนคนในห้องออกไป 1 คน ซึ่งคนที่ว่านั้นคือ "คนตาย" คนตายคือคนที่ตายไปแล้วแต่ไม่รู้ว่าตนตายและมาใช้ชีวิตร่วมกันกับคนเป็น ทำให้จำนวนคนในห้องเรียนเกินมา ในเมื่อห้องเรียนมีคนเกิน จึงต้องลบจำนวนนักเรียนออก 1 คน หากไม่ลบคนตายออก คนเป็นก็จะตายแทน และคำสาปก็จะดำเนินต่อไป
 
เวลาผ่าน 26 ปี ในฤดูใบไม้ผลิในปี 1998 ซาคากิบาระ โคอิจิเด็กหนุ่มวัย 15 ปี ที่เพิ่งย้ายมาจากกรุงโตเกียวเพื่อมาใช้ชีวิตอยู่กับตายายที่บ้านเกิดของแม่ (แม่ของเขาได้ล่วงลับไปแล้ว) ในขณะที่พ่อของเขาทำงานในต่างประเทศ โคอิจินักเรียนที่เพิ่งย้ายมาเรียนที่โรงเรียนมัธยมโยมิยาม่าในชั้นม.ต้นปี3 ห้อง3 แต่เนื่องจากอาการป่วยจากโรคปอดจึงต้องพักรักษาตัวในโรงพยาบาลก่อนที่จะเริ่มต้นเรียนที่นี่เขาบังเอิญได้รู้จักกับเด็กสาวปริศนาคนหนึ่ง ชื่อมิซากิ เมย์ เธอมีผ้าคาดปิดที่ตาซ้าย ในมือถือตุ๊กตา และเมื่อเขาไปเรียนยังพบว่าเธอเป็นหนึ่งในเพื่อนร่วมชั้นและนี่คือจุดเริ่มต้นของเรื่องราวปริศนาดังกล่าว

 ตัวละคร 

 รายชื่อตอน 

แหล่งข้อมูลอื่น

 Anime and manga
  at Kadokawa Shoten 
 Anime official website (archive) 
 
 
 Film
 Another film official website
# อันดับตุ่น
อันดับตุ่น (อันดับ: Soricomorpha) เป็นอันดับของสัตว์เลี้ยงลูกด้วยนมอันดับหนึ่ง

การอนุกรมวิธานของสัตว์ในอันดับนี้ ถูกแยกออกจากอันดับสัตว์กินแมลง (Insectivora) พร้อมกับอันดับเทนเรค (Afrosoricida), อันดับหนูผีช้าง (Macroscelidea) และอันดับเฮดจ์ฮอก (Erinaceomorpha)

ขณะที่ข้อมูลบางแหล่งยังถือว่าอยู่ในอันดับEulipotyphlaอยู่สัตววิทยา (การจัดหมวดหมู่สัตว์เลี้ยงลูกด้วยน้ำนม), บพิธ-นันทพร จารุพันธุ์, สำนักพิมพ์มหาวิทยาลัยเกษตรศาสตร์, 2547, หน้า 414 - 416

สัตว์ที่อยู่ในอันดับนี้ ถูกแบ่งออกด้วยกันเป็น 4 วงศ์ ได้แก่ หนูผี (Soricidae), ตุ่น (Talpidae) และโซเลนโนดอน (Solenodontidae) ซึ่งเป็นสัตว์เลี้ยงลูกด้วยนมลักษณะคล้ายหนูผี แต่ถูกแยกออกจากกันเป็นคนละวงศ์ ซึ่งเป็นสัตว์หายาก พบได้เฉพาะที่ประเทศคิวบาเท่านั้น และสูญพันธุ์ไป 1 วงศ์ คือ NesophontidaeHutterer, Rainer (16 November 2005). Wilson, Don E., and Reeder, DeeAnn M.. ed. Mammal Species of the World (3rd ed.). Baltimore: Johns Hopkins University Press, 2 vols. (2142 pp.). pp. 220–311. ISBN 978-0-8018-8221-0. OCLC 62265494. http://www.bucknell.edu/msw3.
Roca, A.L., G.K. Bar-Gal, E. Eizirik, K.M. Helgen, R. Maria, M.S. Springer, S.J. O'Brien, and W.J. Murphy (2004). "Mesozoic origin for West Indian insectivores". Nature 429 (6992) : 649–651. doi:10.1038/nature02597. PMID 15190349.
Robin MD Beck, Olaf RP Bininda-Emonds, Marcel Cardillo, Fu-Guo Robert Liu and Andy Purvis (2006). "A higher level MRP supertree of placental mammals". BMC Evolutionary Biology 6: 93. doi:10.1186/1471-2148-6-93. PMC 1654192. PMID 17101039. http://www.biomedcentral.com/1471-2148/6/93.
# ทรัพยสิทธิ
ทรัพยสิทธิ คือสิทธิที่มีอยู่เหนือตัวทรัพย์สิน ซึ่งได้มาโดยนิติกรรมหรือโดยผลของกฎหมาย เช่น กฎหมายมรดก และกฎหมายครอบครองปรปักษ์ ทรัพยสิทธิสามารถแบ่งออกได้เป็นหลายประเภท เช่น กรรมสิทธิ์ ครอบครอง สิทธิเก็บกิน ภารจำยอม ภาวะติดพันในอสังหาริมทรัพย์
# สฟิงโกลิพิด
250px|thumb|สฟิงโกซายน์

สฟิงโกลิพิด (Sphingolipids) เป็นการรวมตัวของสฟิงโกซายน์ (Sphingosine) กับกรดไขมันและหมู่ฟอสเฟต เป็นไขมันที่เป็นองค์ประกอบในเยื่อหุ้ม และมีบทบาทในการจดจำระหว่างเซลล์ พบมากในเนื้อเยื่อประสาทและสมอง
# เดกซ์แทรน
เดกซ์แทรน (Dextran) เป็นโพลีแซกคาไรด์ที่พบในยีสต์และแบคทีเรีย เป็นสายของกลูโคสที่ต่อด้วยพันธะไกลโคซิดิกแบบ α1→6 เป็นหลัก และแตกกิ่งแบบ α-1,3 แต่ก็มีพันธะแบบอื่นๆปน ขึ้นกับชนิดของแบคทีเรียและยีสต์ จัดเป็นโพลีเมอร์ที่แตกกิ่งและซับซ้อน ในทางการแพทย์ ใช้รักษาโรคเส้นโลหิตตีบ ลดความหนืดของเลือด และใช้เป็นตัวเพิ่มปริมาตรสำหรับโรคโลหิตจางMedical Surgical Nursing, 7th Edition, Lewis, 2008 ในแบคทีเรียผลิตกรดแลกติกจะสร้างเดกซ์แทรนจากซูโครส โดยชนิดที่รู้จักกันดีคือ Leuconostoc mesenteroides และ Streptococcus mutans นอกจากนั้น Lactobacillus brevis ยังสร้างผลึกของ tibicos ในคีเฟอร์ ซึ่งเป็นเครื่องดื่มที่มีประโยชน์ต่อสุขภาพ หลุยส์ ปาสเตอร์เป็นคนแรกที่ค้นพบเดกซ์แทรนในฐานะผลิตภัณฑ์จากจุลินทรีย์ในไวน์Pasteur, L. On the viscous fermentation and the
butyrous fermentation. Bull. Soc. Chim. Paris 11, 30–31 (1861)
# Streptococcus mutans
Streptococcus mutans เป็นแบคทีเรียในสภาวะกึ่งออกซิเจน แกรมบวก รูปกลม พบโดยทั่วไปในช่องปาก และเป็นสาเหตุของฟันผุ
พบครั้งแรกโดย J Kilian Clarke ในปี พ.ศ. 2467

สปีชีส์ที่ใกล้เคียงกับ Streptococcus mutans คือ Streptococcus sobrinus ซึ่งเป็นแบคที่เรียที่ทำให้เกิดโรคฟันผุทั้งคู่ บางครั้งจึงเรียกรวมกันว่า mutans streptococci

 บทบาทในการทำให้เกิดฟันผุ 
ในช่องปากของมนุษย์ มีเชื้อประจำถิ่นอยู่ในปาก เมื่อเชื้อเหล่านี้โตขึ้น และเกิดการเมแทบอลิซึม จะทำให้เกิดแผ่นคราบจุลินทรีย์ขึ้นบนส่วนต่างๆ ของช่องปาก หากสภาวะในช่องปากเกิดการเปลี่ยนแปลง เช่น สภาวะกรด แบคทีเรียที่สามารถทนกรดได้ เช่นStreptococcus mutans จะเจริญมากขึ้น และจะทำให้แบคทีเรียตัวอื่นๆ ตายลง

S.mutans เป็นแบคทีเรียที่มีความสามารถในการทนกรดและผลิตกรดได้ โดยเมื่อมนุษย์รับประทานน้ำตาลเข้าไป โดยเฉพาะ น้ำตาลทราย หรือน้ำตาลซูโครส เชื้อจะนำน้ำตาลที่ได้ไปหมัก กลายเป็น กรดแลคติก และทำให้สภาวะในช่องปากเป็นกรด กรดที่เกิดขึ้นจะทำให้แร่ธาตุที่อยู่ในฟันเกิดการละลายตัว และนำไปสู่การเกิดโรคฟันผุในที่สุด
# มูลนิธิโทะกุงะวะเมโมเรียล
โทะกุงะวะเมโมเรียล เป็นมูลนิธิที่ไม่แสวงหากำไร ซึ่งก่อตั้งขึ้นเมื่อปี ค.ศ. 2003 โดยประธานมูลนิธิคือโทกูงาวะ สึเนนาริ ผู้นำตระกูลโทกูงาวะ คนที่ 18
# แอร์เอเชียฟิลิปปินส์
แอร์เอเชียฟิลิปปินส์ เป็นสายการบินราคาประหยัด ในประเทศฟิลิปปินส์ หรือที่เรียกว่า low-cost carrierhttp://www.mb.com.ph/articles/293287/airasia-launches-philippine-joint-venture แอร์เอเชียฟิลิปปินส์ เกิดจากการร่วมลงทุนของนักธุรกิจชาวฟิลิปปินส์ ได้แก่ นางแมเรียน บี. ฮอนติเวรอส, นายอันโตนิโอ โคฮวนโก จูเนียร์และนายไมเคิล โรเมโร ในสัดส่วนเท่าๆกันรวม 60% และอีก 40% เป็นของแอร์เอเชีย เบอร์ฮัด แอร์เอเชียมาเลเซีย โดยจัดตั้งบริษัท AirAsia Incorporated (AirAsia Inc.) หรือ แอร์เอเชียฟิลิปปินส์ บริษัทร่วมทุนได้รับการอนุมัติเมื่อ 7 ธันวาคม พ.ศ. 2553 โดยคณะกรรมการการลงทุน, ซึ่งเป็นหน่วยงานในประเทศฟิลิปปินส์.
โดยมีสนามบินหลักอยู่ที่ ท่าอากาศยานนานาชาติคลาร์ก หรือ สนามบินนานาชาติ Diosdado Macapagal http://www.dmia.ph ในเมืองแอนเจลิส โดยใช้เวลาประมาณ 90 นาทีในการเดินทางไปกรุงมะนิลา การเลือกใช้ ท่าอากาศยานนานาชาติคลาร์ก เป็นหนึ่งในพันธกิจของสายการบินที่จะพัฒนาศูนย์กลางการคมนาคมและการท่องเที่ยวภายนอกกรุงมะนิลา และเป็นส่วนหนึ่งของแผนพัฒนาประเทศในภาพรวม โดยแอร์เอเชีย ฟิลิปปินส์ วางแผนจะสร้าง ท่าอากาศยานนานาชาติคลาร์กให้เป็นศูนย์กลางการบินไปสู่จุดหมายที่ได้รับความนิยม อาทิ สิงคโปร์ ฮ่องกง ไต้หวัน จีน ไทย เกาหลี และญี่ปุ่น เพื่อให้การเดินทางจะเป็นเรื่องง่าย สะดวกสบาย

 ประวัติ 
เนื่องจากรัฐธรรมนูญของประเทศฟิลิปปินส์ไม่อนุญาตให้ชาวต่างชาติเป็นเจ้าของธุรกิจที่จดทะเบียนในประเทศฟิลิปปินส์ 100% จึงได้มีการร่วมลงทุนของนักธุรกิจชาวฟิลิปปินส์ และ แอร์เอเชีย เบอร์ฮัด แอร์เอเชียมาเลเซีย ในสัดส่วน 60% และ 40%. บริษัทร่วมทุนได้รับการอนุมัติเมื่อวันที่ 7 ธันวาคม พ.ศ. 2553 โดยคณะกรรมการการลงทุน, ซึ่งเป็นหน่วยงานในประเทศฟิลิปปินส์
เมื่อวันที่ 15 สิงหาคม พ.ศ. 2554, แอร์เอเชียฟิลิปปินส์ได้รับมอบ เครื่องบินแอร์บัส A320 ลำใหม่เป็นลำแรก ที่ท่าอากาศยานนานาชาติคลาร์กในเมืองแอนเจลิส ต่อมาในวันที่ 8 พฤศจิกายน พ.ศ. 2554 ได้รับมอบเครื่องบินแอร์บัส A320 เป็นลำที่ 2 เพิ่มเข้าฝูงบินด้วย, รวมเครื่องบินแอร์บัส A320 ในฝูงบิน เป็นจำนวน 2 ลำ และ จะเพิ่มจำนวนเครื่องบินแอร์บัส A320s เข้ามาในฝูงบินขึ้นอีก 4 ลำ ภายในเดือนมิถุนายนของปีพ.ศ. 2555.
เมื่อวันที่ 7 กุมภาพันธ์ พ.ศ. 2555, สายการบินแอร์เอเชียฟิลิปปินส์ ได้รับหนังสือรับรองผู้ประกอบการการบิน จากหน่วยงานการบินพลเรือนของประเทศฟิลิปปินส์ ซึ่งจะทำให้สายการบินได้รับอนุญาตให้บินในน่านฟ้าของประเทศฟิลิปปินส์ด้วย
ในปัจจุบัน แอร์เอเชียฟิลิปปินส์ ได้เข้าซื้อกิจการของ สายการบิน เซสต์แอร์ และได้ย้ายฐานการบินจาก ท่าอากาศยานนานาชาติคลาร์กในเมืองแอนเจลิส มาให้บริการที่ ท่าอากาศยานนานาชาตินินอย อควิโน ที่กรุงมะนิลา เป็นท่าอากาศยานหลัก และได้เปลี่ยนชื่อ  สายการบิน เซสต์แอร์ เป็น แอร์เอเชียเซสต์ (Z2) โดยให้บริการร่วมกันใน 3 เมืองหลักคือ เมืองเซบู , เมืองคาลิโบ้ และ เมืองดาเวา

 จุดหมายปลายทาง 

แอร์เอเชียฟิลิปปินส์ จะเริ่มดำเนินการในเดือนมีนาคม พ.ศ. 2555 ด้วยเครื่องบินแอร์บัส A320-200 ลำใหม่ โดยเริ่มดำเนินการภายในประเทศฟิลิปปินส์เป็นอันดับแรก
โดยจุดหมายปลายทางดังต่อไปนี้

  ประเทศฟิลิปปินส์
 กรุงมะนิลา - ท่าอากาศยานนานาชาตินินอย อาคิโน ฐานการบินหลัก
 เมืองดาเวา - ท่าอากาศยานนานาชาติฟรานซิสบังกอย
 เมืองคาลิโบ้ - ท่าอากาศยานนานาชาติคาลิโบ้ 
 เมืองเซบู - ท่าอากาศยานแมคแทน-เซบู

 ฝูงบิน 
thumb|แอร์บัส เอ320-200

 จำนวนฝูงบินของสายการบินแอร์เอเชียฟิลิปปินส์:

+ ฝูงบินของสายการบินแอร์เอเชียฟิลิปปินส์เครื่องบินประจำการสั่งซื้อจำนวนผู้โดยสารหมายเหตุแอร์บัส เอ320-20015—180186รวม15–

 แหล่งข้อมูลอื่น
# ตุ่นจมูกดาว
ตุ่นจมูกดาว (,) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับตุ่น (Soricomorpha) จัดเป็นเพียงชนิดเดียวเท่านั้นที่อยู่ในสกุล Condylura แบ่งออกได้เป็น 2 ชนิดย่อย (ดูในตาราง)จาก itis.gov 

ตุ่นจมูกดาว มีลักษณะทั่วไปคล้ายกับตุ่นชนิดอื่น ๆ  แต่มีส่วนหางยาว โดยลักษณะเฉพาะตัวที่ดูโดดเด่น คือ เส้นขนที่จมูกที่บานออกเป็นแฉก ๆ คล้ายดาว ซึ่งทำหน้าที่เป็นประสาทสัมผัส 22 เส้นอยู่รอบรูจมูก โดยมีปลายสัมผัสที่เส้นขนเหล่านี้มากมายราวถึงหนึ่งแสนจุด

ตุ่นจมูกดาว อาศัยอยู่ในบริเวณที่ราบลุ่มชื้นแฉะ ในบริเวณภาคตะวันออกของทวีปอเมริกาเหนือระหว่างแคนาดาและสหรัฐอเมริกา โดยพบไปถึงชายฝั่งทะเลในรัฐจอร์เจีย

โตเต็มวัยจะมีความยาวประมาณ 15-20 เซนติเมตร น้ำหนักประมาณ 55 กรัม มีฟัน 44 ซี่ หากินด้วยการใช้กรงเล็บอันแข็งแรงขุดคุ้ยดินในพื้นที่ชุ่มน้ำหรือตะกอนลำธาร โดยใช้หนวดรอบจมูกคอยสอดส่องหา  อันได้แก่ สัตว์ไม่มีกระดูกสันหลังขนาดเล็ก ๆ เช่น แมลงน้ำและตัวอ่อนชนิดต่าง ๆ, สัตว์จำพวกหอยและปลาหมึก เป็นต้น

ซึ่งประสาทสัมผัสรอบจมูกนี้มีความว่องไวมาก ทำให้ตุ่นจมูกดาวสามารถจับเหยื่อเพื่อกินได้ในเวลาเพียง 120 มิลลิวินาทีเท่านั้น

นอกจากนี้แล้ว ตุ่นจมูกดาวยังเป็นสัตว์เลี้ยงลูกด้วยน้ำนมที่สามารถดมกลิ่นใต้น้ำได้อีกด้วย โดยจะใช้หนวดสำรวจหาเหยื่อตามก้นแหล่งน้ำ โดยจะพ่นฟองอากาศออกมาจากรูจมูกหลายครั้ง เพื่อให้โมเลกุลกลิ่นในน้ำผสมกับอากาศ จากนั้นก็ทำการสูดหายใจเอาฟองอากาศกลับเข้าไปอย่างรวดเร็วด้วยความถี่ประมาณ 10 ครั้งต่อวินาทีเพื่อตรวจหากลิ่นของเหยื่อในน้ำ อีกทั้งยังเป็นตุ่นที่มีพฤติกรรมชอบใช้ชีวิตและหากินบนพื้นดินมากกว่าจะขุดโพรงอยู่ใต้ดินเหมือนเช่นตุ่นชนิดอื่น ๆ อีกด้วยHutterer, Rainer (16 November 2005). Wilson, Don E., and Reeder, DeeAnn M.. ed. Mammal Species of the World (3rd ed.). Baltimore: Johns Hopkins University Press, 2 vols. (2142 pp.). pp. 300–301. ISBN 978-0-8018-8221-0. OCLC 62265494. http://www.bucknell.edu/msw3.  Gould, Edwin; McShea, William; Grand, Theodore (1993). "Function of the Star in the Star-Nosed Mole, Condylura cristata". Journal of Mammalogy (American Society of Mammalogists) 74 (1): 108–116. doi:10.2307/1381909. JSTOR 1381909. หน้า 37, สัตว์สวยป่างาม โดย ชมรมอนุรักษ์ธรรมชาติ มหาวิทยาลัยมหิดล (สิงหาคม, 2518)
# โรงพิมพ์ตำรวจ สำนักงานตำรวจแห่งชาติ
โรงพิมพ์ตำรวจ สำนักงานตำรวจแห่งชาติ เป็นรัฐวิสาหกิจของไทย ประเภทที่ 2 จัดตั้งเมื่อปี พ.ศ. 2497 เพื่อดำเนินธุรกิจเกี่ยวกับการพิมพ์ของกรมตำรวจ รวมทั้งเอกสารลับของทางราชการ

 ประวัติ 
โรงพิมพ์ตำรวจ จัดตั้งเป็นองค์การรัฐวิสาหกิจ เมื่อวันที่ 6 พฤศจิกายน พ.ศ. 2497 เพื่อดำเนินธุรกิจเกี่ยวกับการจัดพิมพ์แบบพิมพ์ สิ่งพิมพ์ และหนังสือตำราของราชการตำรวจทุกชนิด รวมทั้งจัดพิมพ์เอกสารลับ และงานเร่งด่วนของราชการรายงานงบการเงินของโรงพิมพ์ตำรวจ ปี 2553 โดยจัดตั้งเป็นองค์การรัฐวิสาหกิจประเภทที่ 2 คือองค์การที่ดำเนินกิจการโดยไม่มีบัญชีทุนหมุนเวียนไว้ที่กระทรวงการคลัง
# ปีกนกรถยนต์
ปีกนก  เป็นระบบรองรับการสะเทือนสำหรับรถยนต์โดยปกติจะติดตั้งไว้ใกล้กับแกนล้อโดยใช้ลูกหมากเป็นตัวเชื่อมต่อและทำให้ปีกนกสามารถรับการเคลื่อนไหวของรถได้ มักทำด้วยเหล็กหรืออะลูมิเนียม ปีกนกสามารถเคลื่อนไหวแบบยืดหยุ่นในลักษณะการปรับองศาการเคลื่อนไหวเพื่อรองรับความสั่นสะเทือนของตัวรถ
# เฟืองท้าย
เฟืองท้าย  เป็นชุดอุปกรณ์สำหรับถ่ายทอดกำลังจากเครื่องยนต์ผ่านชุดเกียร์และส่งผ่านไปยังล้อเพื่อให้เกิดการหมุนของล้อทำให้รถเคลื่อนที่ได้ แต่ในรูปผิด โดยแกนสีแดงต้องหมุนตรงข้ามกับแกนสีเหลือง
# เพลาขับ
เพลา เป็นอุปกรณ์ที่ใช้สำหรับการช่วยตัวเองส่งถ่ายแรงบิดจากชุดเกียร์สู่เฟืองท้ายหรือจากเฟืองท้ายสู่ล้อซึ่งไม่สามารถเชื่อมต่อได้โดยตรงกับแหล่งกำเนิดแรงบิดอันเนื่องมาจากระยะห่างระหว่างแหล่งกำเนิดแรงบิดและอุปกรณ์ปลายทาง เพลาขับจึงมีรูปร่างและความยาวแตกต่างกันตามวัตถุประสงค์ของการใช้งานเพลาขับ เรียกดูข้อมูล 26 มีนาคม 2555
# วงศ์วัวและควาย
วงศ์วัวและควาย เป็นวงศ์ของสัตว์เลี้ยงลูกด้วยนมขนาดใหญ่ในอันดับสัตว์กีบคู่ (Artiodactyla) วงศ์หนึ่ง ใช้ชื่อวิทยาศาสตร์ว่า Bovidae จัดเป็นสัตว์กินพืช

ลักษณะเด่นของสัตว์ในวงศ์นี้ จะมีเขาที่ไม่มีการแตกกิ่ง ไม่มีการหลุดหรือเปลี่ยนในตลอดช่วงอายุขัย มีกระเพาะอาหารแบ่งเป็น 4 ห้องหรือ 4 ส่วน และมีการหมักย่อย โดยการหมักของกระเพาะอาหารจะอาศัยแบคทีเรียในท่อทางเดินอาหาร โดยส่วนใหญ่ค่าความเป็นกรดเป็นด่าง (pH) ในกระเพาะอาหารจะอยู่ที่ 6.7+0.5  มีถุงน้ำดี นอกจากนั้นสัตว์ในตระกูลนี้สามารถสำรอก อาหารออกมาจากกระเพาะหมัก เพื่อทำการเคี้ยวใหม่ได้ ที่เรียกว่า "เคี้ยวเอื้อง" ลูกที่เกิดใหม่จะใช้เวลาไม่นานในการเดินและวิ่งได้ อันเนื่องจากการวิวัฒนาการเพื่อให้เอาตัวรอดจากสัตว์กินเนื้อที่เป็นผู้ล่าในห่วงโซ่อาหาร

สัตว์ที่อยู่ในวงศ์นี้ เป็นสัตว์ที่มนุษย์คุ้นเคยและผูกพันอย่างดีในฐานะเป็นสัตว์เศรษฐกิจและปศุสัตว์ ได้แก่ วัว, ควาย, แพะ, แกะ เป็นต้น

สำหรับสัตว์ป่า มีการกระจายพันธุ์ไปในทุกทวีปทั่วโลก ยกเว้นทวีปออสเตรเลีย ในแอฟริกาและบางส่วนของทวีปเอเชีย จะมีบางชนิดที่มีรูปร่างลักษณะคล้ายกับกวาง (Cervidae) เช่น อิมพาลาหรือแอนทีโลป แต่ความเป็นจริงแล้วเป็นสัตว์ในวงศ์นี้Michael et al., 2004. Grzimek’s Animal Life Encyclopedia 2nd ed. V. 16 : MammalsV

 วงศ์ย่อย 
ยังสามารถแบ่งออกได้เป็นวงศ์ย่อย อีก 9 วงศ์ ได้แก่จาก itis.gov 
Aepycerotinae Gray, 1872    
Alcelaphinae Brooke, 1876    
Antilopinae Gray, 1821    
Bovinae Gray, 1821    
Caprinae Gray, 1821    
Cephalophinae Gray, 1871    
Hippotraginae Brooke, 1876    
Peleinae Gray, 1872    
Reduncinae   Knottnerus-Meyer, 1907 

สำหรับในประเทศไทย มีสัตว์ป่าที่อยู่ในวงศ์นี้ 7 ชนิด ได้แก่ ควายป่า (Bubalus arnee), กระทิง (Bos gaurus), วัวแดง (B. javanicus), กูปรี (B. sauveli), เลียงผาเหนือ (Capricornis milneedwardsii), เลียงผาใต้ (C. sumatraensis), กวางผาจีน (Naemorhaedus griseus) ซึ่งทุกชนิดเป็นสัตว์ป่าสงวนและสัตว์ป่าคุ้มครองทั้งหมดรายชื่อสัตว์สงวน รายชื่อสัตว์ป่าคุ้มครอง

สำหรับสัตว์ในวงศ์นี้ ที่มีขนาดใหญ่ที่สุดเท่าที่ยังมีการดำรงเผ่าพันธุ์จนถึงปัจจุบัน ก็คือ กระทิง ที่พบในอนุทวีปอินเดีย, อินโดจีน และในไทย ซึ่งสามารถโตเต็มที่สูงได้กว่า 6 ฟุต ในตัวผู้ และน้ำหนักเกือบ 900 กิโลกรัม หรือ 1 ตันหน้า 64, สัตว์สวยป่างาม โดย ชมรมอนุรักษ์ธรรมชาติ มหาวิทยาลัยมหิดล (สิงหาคม, 2518)

โดยที่คำว่า Bovidae นั้นมาจากคำว่า Bos เป็นภาษาละตินแปลว่า "วัว"
# วงศ์ย่อยแกะและแพะ
วงศ์ย่อยแกะและแพะ เป็นวงศ์ย่อยของสัตว์เลี้ยงลูกด้วยนมในอันดับสัตว์กีบคู่ (Artiodactyla) ในวงศ์ใหญ่ Bovidae ใช้ชื่อวิทยาศาสตร์ว่า Caprinae

ลักษณะที่สำคัญของวงศ์นี้ คือจะมีเขาในทั้งตัวผู้และตัวเมีย แต่ตัวผู้จะมีเขาที่ใหญ่และตันกว่า ใช้สำหรับต่อสู้กันเพื่อแย่งตัวเมียในฤดูผสมพันธุ์ และป้องกันตัว ลักษณะของเขา เช่นความคมและความโค้งของเขา จะแตกต่างกันไปในแต่ละชนิด ตัวผู้มักมีขนาดใหญ่กว่าตัวเมียราวร้อยละ 20-30 ตัวเมียจะมีเต้านม 2 หรือ 4 เต้า และจะมีขนที่หนานุ่มตลอดทั้งลำตัว ลักษณะกีบเท้าจะมีการพัฒนาให้มีลักษณะพิเศษ คือ มีแผ่นกีบที่มีความหนา และมีความชื้นมาก เพื่อสะดวกในการป่ายปีนที่สูง เนื่องจากเป็นสัตว์ที่มีนิเวศวิทยาอยู่รวมกันเป็นฝูงและอาศัยอยู่บนภูเขา, หน้าผา หรือที่ราบสูง Geist, Valerius (1984). Macdonald, D.. ed. The Encyclopedia of Mammals. New York: Facts on File. pp. 584–587. ISBN 0-87196-871-1.

สามารถแบ่งออกได้เป็นสกุล 12 สกุล ดังนี้จาก itis.gov 

Ammotragus Blyth, 1840 – แกะบาร์บารี
 Budorcas Hodgson, 1850	 – ทาคิน
Capra Linnaeus, 1758 – แพะ	 
Capricornis Ogilby, 1837 – เลียงผา 
Hemitragus Hodgson, 1841	 
Naemorhedus C. H. Smith, 1827 – กวางผา	 
Oreamnos Rafinesque, 1817 – แพะภูเขา	 
Ovibos Blainville, 1816 – วัวมัสค์	 
Ovis Linnaeus, 1758 – แกะ 
Pantholops Hodgson, 1834	 
Pseudois Hodgson, 1846	 
Rupicapra Blainville, 1816 

โดยสัตว์ที่อยู่ในวงศ์ย่อยนี้เป็นสัตว์ที่มนุษย์รู้จักเป็นอย่างดี คือ แพะและแกะ ซึ่งเป็นปศุสัตว์ที่สำคัญ ในส่วนที่เป็นสัตว์ป่าก็มีหลายชนิด โดยชนิดที่ได้ในประเทศไทยมี 3 ชนิด คือ เลียงผาเหนือ (Capricornis milneedwardsii)  เลียงผาใต้ (C. sumatraensis) และกวางผาจีน (Nemorhaedus griseus) ซึ่งเป็นสัตว์ป่าสงวนทั้งหมด
# มันนีอินเดอะแบงก์ (2012)
มันนีอินเดอะแบงก์ (2012) (อังกฤษ: Money In The Bank (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ โนเวย์เอาท์ (2012) จัดเมื่อวันที่ 15 กรกฎาคม ค.ศ. 2012 ณ สนาม ยูเอส แอร์เวย์ส เซ็นเตอร์ ในเมือง ฟีนิกซ์, รัฐแอริโซนา สหรัฐ โดยแสดงนักมวยปล้ำจาก รอว์ และ สแมคดาวน์ โดยจัดเป็นครั้งที่ 3

 เบื้องหลัง 
ในศึกรอว์ (25 มิถุนายน 2012) จอห์น ซีนา ออกมาเล่นตลกคาเฟ่ล้อเลียน บิ๊กโชว์ ต่างๆ นานา คริส เจอริโค ออกมาแล้วก็ไล่ซีนา บอกว่าคืนนี้เป็นคืนที่จะต้องต้อนรับการกลับมาของชั้น ไม่ใช่ให้แกมาเล่นตลกโชว์ ซีนาบอก ตอนนี้ บิ๊กโชว์ มันกำลังคลั่ง มันจะเข้าร่วมแมตช์มันนีอินเดอะแบงก์ เพราะฉะนั้นชั้นจึงขอเข้าร่วมแมตช์นี้ด้วยเพื่อหยุดยั้งบิ๊กโชว์ เจอริโค บอกว่า แกจะเล่นบทฮีโร่ไปถึงไหนแมตช์มันนีอินเดอะแบงก์ มันไม่ใช่เรื่องเล่นๆ มันเป็นแมตช์ที่โหดและอาจทำให้ต้องยุติอาชีพได้เลย วิคกี เกอร์เรโร ออกมา และบอกว่าจะมีแมตช์มันนีอินเดอะแบงก์ สองแมตช์ทั้งรอว์ และ สแมคดาวน์ โดยฝั่งรอว์ จะอนุญาตให้เฉพาะอดีตแชมป์ WWE เท่านั้นที่จะมีสิทธิ์เข้าร่วมผู้ที่จะได้เข้าร่วมก็คือ บิ๊กโชว์, เคน, คริส เจอริโค และ จอห์น ซีนา ในคืนเดียวกัน ซีนาได้เจอกับเจอริโค สุดท้ายซีนาชนะฟาล์ว เพราะ บิ๊กโชว์ มาเล่นงานซีนา หลังแมตช์ เจอริโคจ้องหน้ากับ บิ๊กโชว์ และเจอริโคก็ลงจากเวทีเดินกลับไป บิ๊กโชว์จัดการโชคสแลมใส่ซีนา ยังไม่พอ บิ๊กโชว์ ใช้ท่า Colossal Clutch ใส่ซีนา เป็นการปิดท้ายรายการ

 ผล 
#ผลกำหนดเวลาก่อนเริ่มรายการโคฟี คิงส์ตัน และ อาร์-ทรูธ (c) ชนะ ฮูนิโค และ กามาโชแมทช์การปล้ำแทคทีม8:221ดอล์ฟ ซิกก์เลอร์ ชนะ แดเมียน แซนดาว, ไทสัน คิด, คริสเตียน, ซานติโน มาเรลลา, เทนไซ, โคดี โรดส์, ซิน คาราแมทช์การปล้ำ มันนีอินเดอะแบงก์แลดเดอร์แมตช์ เพื่อชิงสัญญาในการชิงแชมป์ World Heavyweight Championship18:232เชมัส (c) ชนะ อัลเบร์โต เดล รีโอแมทช์การปล้ำเดี่ยว เพื่อชิงแชมป์ World Heavyweight Championship14:243ปรีโมและเอปีโก ชนะ ไพรม์ไทม์เพลเยอส์ (ไทตัส โอนีล และ ดาร์เรน ยัง)แมทช์การปล้ำแทกทีม9:304ซีเอ็ม พังก์ (c) ชนะ แดเนียล ไบรอันแมทช์การปล้ำไม่มีการปรับแพ้ฟาล์ว เพื่อชิงแชมป์ WWE Championship โดยเอเจเป็นกรรมการพิเศษ27:425ไรแบ็ก ชนะ เคิร์ต ฮอว์กินส์ และ ไทเลอร์ เร็กส์แมทช์การปล้ำแฮนดิแคป4:216เลย์ลา, เคทลิน และ ทามีนา สนูกกา ชนะ เบท ฟีนิกซ์, นาตาเลีย และ อีฟ ทอร์เรสแมทช์การปล้ำดีวาส์แทคทีม 6 คน3:197จอห์น ซีนา ชนะ เคน, คริส เจริโค, บิ๊กโชว์ และ เดอะมิซแมทช์การปล้ำ มันนีอินเดอะแบงก์แลดเดอร์แมตช์ เพื่อชิงสัญญาในการชิงแชมป์ WWE Championship20:15